# Ramón Flecha García

Ramón Flecha García (Bilbao, 1952) és un catedràtic de sociologia de la Universitat de Barcelona, doctor honoris causa per la Universitat de l'Oest de Timisoara.
El 1967 va col·laborar en la creació d'un centre cultural d'activitats a la zona més pobre de la seva ciutat de naixement, Bilbao on des de 1969 va ser membre del moviment clandestí contra la dictadura de Franco. El 1978 es va traslladar a Barcelona, on va fundar l'Escola de Persones Adultes la Verneda-Sant Martí. El 1991 va fundar el Grup de recerca CREA, sent el director del centre. Estudia amb Erik Olin Wright alternatives reals a l’economia capitalista.
L'any 2010 la Federació d'Associacions Gitanes de Catalunya li va atorgar el premi FAGIC per la seva contribució al reconeixement del poble gitano. El juny de 2013 rep la Medalla d'Or al Mèrit en Educació 2012 de la Junta d'Andalusia.

## Recerca

La teoria i pràctica de l'aprenentatge dialògic elaborades a través d'aquesta primera experiència han estat la base per a les transformacions d'escoles en Comunitat d'Aprenentatge. El seu llibre Compartiendo palabras (publicat a Espanya, EUA i Xina) narra les transformacions personals i socials dels participants a les tertúlies literàries dialògiques, una activitat cultural creada per Flecha el 1981. Durant els seus primers estudis científics va elaborar la metodologia comunicativa de recerca, emprada en diversos projectes, com ara el projecte WORKALÓ, inclòs al V Programa Marc Europeu, el projecte INCLUD-ED, inclòs al VI Programa Marc Europeu o, posteriorment, al projecte IMPACT-EV del programa H2020 de la Direcció de Recerca i Innovació de la Comissió Europea. Així mateix, la metodologia comunicativa ha estat objecte de publicació en revistes científiques internacionals, tant en monogràfics dedicats a aprofundir en la seva contribució metodològica, com a metodologia emprada en les investigacions competitives publicades.
Alain Touraine comenta sobre la contribució de Flecha:
| « | De vegades, tal com demostra Ramón Flecha, el coneixement va de baix a dalt, quan les persones sense estudis produeixen i inventen anàlisis culturals basades en la seva pròpia experiència. | » |
Ulrich Beck ha assenyalat en relació al llibre escrit per Flecha, Teoria Sociològica Contemporània:
| « | Aquesta és la convicció que revela el llibre... Combina la recerca rigorosa amb fets, incloent la intenció per una utopia dialògica. Però aquest ampli objectiu es presenta al llibre, unint teoria amb crítica i recerca empírica amb praxi, d'una manera tan encantadora que sedueix els lectors i els captura sota les seves paraules. | » |
Les recerques de Flecha destaquen pel seu impacte conjunt en els àmbits científic, polític i social. La conclusió principal del primer projecte que va dirigir al Programa Marc de recerca de la Unió Europea WORKALO. The creation of new occupational patterns for cultural minorities: The gypsy case va ser aprovada per unanimitat pel Parlament Europeu. donant origen a diferents polítiques europees i d'estats membres. El segon projecte dirigit per ell (INCLUD-ED. Strategies for inclusion and social cohesion from education in Europe) fou l'únic projecte de ciències socials i humanitats inclòs a la llista de la Comissió Europea publicada amb 10 investigacions científiques d'èxit. Ramon Flecha actualment dirigeix el projecte IMPACT-EV: Evaluating the impact and outcomes of European SSH Research, recerca seleccionada pel Setè Programa Marc de la Comissió Europea per desenvolupar indicadors i criteris que serviran per avaluar no només l'impacte científic de la recerca en Ciències Socials i de les Humanitats, però especialment els seus impactes socials i polítics.
Elisenda Giner, en la seva tesi doctoral "Aportaciones de Jesús Gómez y Ramón Flecha a las teorías y prácticas dialógicas (1965-2006)" afirma que hi ha nombroses proves de la coherència a la seva vida personal i social amb els valors i sentiments que ha promogut amb el seu treball intel·lectual. Aquesta tesi fou defensada per l'Elisenda Giner i dirigida per Donaldo Macedo (Universitat de Massachusetts), Floro Sanz (UNED) i Luís Torrego (Universitat de Valladolid).

## Referències

* ↑ Va rebre el doctorat honoris causa l'11 d'octubre de 2007 https://www.uvt.ro/files/dd94ad0a30cb185f8aaaf2dcd41a8e30341bfe88/ Arxivat 2018-08-27 a Wayback Machine.
* ↑ Giner Cota, Elisenda. Las aportaciones de Jesús Gómez y Ramón Flecha a las teorías y prácticas dialógicas (1965-2006) (Tesi) (en castellà). Valladolid: Universidad de Valladolid, 2010.
* ↑ Sánchez Aroca, Montse «La Verneda-Sant Martí: A school where people dare to dream». Harvard Educational Review, 3(69), 1999, pàg. 320-357.
* ↑ «Carta d'Agraïment a Ramón Flecha per la feina duta a terme com a Director de CREA». Arxivat de l'original el 2018-07-08. [Consulta: 16 març 2013].
* ↑ Valls, R., Puigvert, L., Melgar, P. and Garcia-Yeste, C., 2016. Breaking the Silence at Spanish Universities Findings From the First Study of Violence Against Women on Campuses in Spain. Violence against women, p.1077801215627511. (Aquesta revista és primera d'aquest tema en el ranking JCR)
* ↑ Redondo, G., Santa Cruz, I. & Rotger, J. (2011). Why Mondragon? Analyzing what works in overcoming inequalities. Qualitative Inquiry, 17 (3), 277-283.doi: 10.1177/1077800410397806
* ↑ «Griñán preside la entrega de los Premios al Mérito Educativo con un alegato contra el "disparate" de reducir becas» (en castellà). 20minutos, 18-06-2013. Arxivat de l'original el 2013-06-19. [Consulta: 10 novembre 2022].
* ↑ Valls, R. & Padros, M. (2011). Using Dialogic Research to Overcome Poverty: from principles to action. European Journal of Education. 46(2), 173-183. doi: 10.1111/j.1465-3435.2011.01473.x
* ↑ Brown, M., Goméz, A., & Munté, A. (2013). Procesos dialógicos de planificación de los servicios sociales: el proceso de cambio en los barrios de La Milagrosa y La Estrella (Albacete). SCRIPTA NOVA-Revista Electronica de Geografia y Ciencias Sociales, 17(427), 6. Retrieved from: http://www.ub.edu/geocrit/sn/sn-427/sn-427-6.htm
* ↑ Pulido, C., & Zepa, B. (2010). La interpretación interactiva de los textos a través de las tertulias literarias dialógicas. Special Issue: Communicative acts for social inclusion, Signos, 43 (2), 295-309.
* ↑ El projecte Workaló és una de les bases del Pla Integral del Poble Gitano a Catalunya. http://treballiaferssocials.gencat.cat/web/.content/01departament/05plansactuacio/Poble_gitano/Pla_integral_poble_gitano_catalunya_2017_2020.pdf Arxivat 2019-07-27 a Wayback Machine.
* ↑ Valls Carol, R., Prados Gallardo, M.d.M. y Aguilera Jiménez, A. (2014). El proyecto INCLUD-ED: estrategias para la inclusión y la cohesión social en Europa desde la educación. Revista Investigación en la Escuela, 82, 31-43. https://idus.us.es/xmlui/bitstream/handle/11441/39613/Proyecto%20Included.pdf
* ↑ IMPACT-EV Evaluating the impact and outcomes of EU SSH research and SOLIDUS Solidarity in European Societies: Empowerment, Social Justice and Citizenship. http://impact-ev.eu/approach/
* ↑ La revista JCR Qualitative Inquiry ha dedicat tres monogràfics a la Metodologia Comunicativa al 2011 (http://qix.sagepub.com/content/17/3) al 2014 (http://qix.sagepub.com/content/20/7) i al 2015 (http://qix.sagepub.com/content/21/10)
* ↑ Munté, A., Serradell, O. & Sordé, T.(2011). From research to policy: Roma participation through communicative organization. Qualitative Inquiry, 17 (3), 256-266. doi: 10.1177/1077800410397804
* ↑ Paraules del comentari d'Alain Touraine sobre el llibre: Flecha, R. (2000). Sharing Words. Lanham, M.D: Rowman & Littlefield.
* ↑ Paraules d'Ulrich Beck al pròleg del llibre: Flecha, R., Gómez, J., & Puigvert, L. (2003). Contemporary Sociological Theory. New York: Peter Lang.
* ↑ European Parliament resolution on the Situation of Roma in Europe and Marking the International Roma Day, PE 357.314v01-00, P6_TA-PROV (2005) 0151, 20 d'abril de 2005
* ↑ CONGRESO DE LOS DIPUTADOS. Proposición no de ley relativa al reconocimiento de los derechos del pueblo gitano. Diario de sesiones del Congreso de los Diputados. Legislatura VIII, 27 de Septiembre, 2005, nº114, 5761–5768
* ↑ http://www.net4society.eu/public/382.php Arxivat 2013-11-10 a Wayback Machine.
* ↑ La tesi doctoral va ser publicada per l'Editorial Hipatia el 2011. Giner, Elisenda. (2011). Amistad deseada. Aportaciones de Jesús Gómez y Ramón Flecha que están acercando la realidad a nuestros sueños. Barcelona: Hipatia Editorial. ISBN 978-84-938226-0-6

## Enllaços externs

* Perfil al web de la Universitat de Barcelona
* Web del professor Flecha en la pàgina oficial del projecte Marc INCLUD-ED Arxivat 2014-09-14 at Archive.is, consultat el 12 de març de 2013.